**Tisztelt Egyesületi Tagok, Versenyzők, Szülők!**

A legutóbbi kormányrendelethez csatlakozva, mely szerint az élsportolók megkezdhetik az edzéseket, a Szegedi Úszó Egylet vezetése a következő rendelkezéseket hozza 2020. május 01-től:

1. A csoportok edzései szervezett keretek között beindulnak. Az edzések egyelőre szárazföldi edzéseket jelentenek, de dolgozunk azon, hogy az úszóedzések is mielőbb elkezdődhessenek.
2. Az edzések helyszínéről és időpontjáról a csoportvezető edző ad tájékoztatást.
3. 2020. május 01-től a tagság tagdíjfizetési kötelezettségének felfüggesztése megszűnik.

Tájékoztatásul közöljük, hogy az úszóedzések a Szegedi Sportuszodában leghamarabb 2020. június 01-jén kezdődhetnek, a sátorlevételi és takarítási munkák elhúzódása miatt.

A szárazföldi edzéseken az edzők fokozottan figyelni fognak a járványügyi előírások betartására. Számunkra továbbra is a gyermekek egészsége a legfontosabb, foglalkozásainkat ezt szem előtt tartva szervezzük.

Nagy Attila

klubelnök